CELEX: 32017D1841
Language: hu
Date: 2017-10-10 00:00:00
Title: A Bizottság (EU) 2017/1841 végrehajtási határozata (2017. október 10.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat módosításáról (az értesítés a C(2017) 6886. számú dokumentummal történt) (EGT-vonatkozású szöveg. )

11.10.2017   
            
            
               HU
            
            
               Az Európai Unió Hivatalos Lapja
            
            
               L 261/26
            
         A BIZOTTSÁG (EU) 2017/1841 VÉGREHAJTÁSI HATÁROZATA
   (2017. október 10.)
   az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat módosításáról
   
      
         (az értesítés a C(2017) 6886. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állategészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               A legutóbb az (EU) 2017/1593 bizottsági végrehajtási határozattal (3) módosított (EU) 2017/247 végrehajtási határozatot (4) a Bizottság azt követően fogadta el, hogy több tagállamban (a továbbiakban: érintett tagállamok) a H5 altípusba tartozó, magas patogenitású madárinfluenza kitörését észlelték, és az érintett tagállamok illetékes hatósága a 2005/94/EK tanácsi irányelv (5) 16. cikkének (1) bekezdésében előírtaknak megfelelően védő- és megfigyelési körzeteket hozott létre.
            
         
               (2)
            
            
               Az (EU) 2017/247 végrehajtási határozat úgy rendelkezik, hogy az érintett tagállamok illetékes hatósága által a 2005/94/EK irányelvnek megfelelően kialakított védő- és megfigyelési körzeteknek legalább a szóban forgó végrehajtási határozat mellékletében védő- és megfigyelési körzetként felsorolt területeket magukban kell foglalniuk.
            
         
               (3)
            
            
               Az (EU) 2017/247 végrehajtási határozat azt is előírja, hogy a védő- és megfigyelési körzetekben a 2005/94/EK irányelv 29. cikkének (1) bekezdése, illetve 31. cikke alapján alkalmazandó intézkedéseket legalább az említett végrehajtási határozat mellékletében a szóban forgó körzetekre vonatkozóan meghatározott időpontokig fenn kell tartani.
            
         
               (4)
            
            
               A magas patogenitású madárinfluenzával kapcsolatos járványügyi helyzettől függően az érintett tagállam a 2005/94/EK irányelv 16. cikke (4) bekezdésének megfelelően további, korlátozás alatt álló körzeteket létesíthet a védő- és megfigyelési körzetek körül vagy azokhoz csatlakozóan.
            
         
               (5)
            
            
               A jobb járványvédelem érdekében az érintett tagállamoknak a területükön további, korlátozás alatt álló körzeteket kell hogy létesítsenek abban az esetben, ha a járványügyi nyomozás a járvány terjedése szempontjából súlyos kockázatot állapít meg a 2005/94/EK irányelv 16. cikkének (3) bekezdésében meghatározott kritériumok – többek között a földrajzi helyzet, a gazdaságok elhelyezkedése és közelsége és a baromfi becsült száma, azok szállítási útvonala és kereskedelmének szerkezete, valamint az ilyen körzetek ellenőrzésére rendelkezésre álló felszerelés és személyzet – figyelembevételével.
            
         
               (6)
            
            
               Ezenkívül az irányelv 32. cikke rögzíti, hogy az illetékes hatóság elrendelheti a védő- és megfigyelési körzetekben alkalmazandó valamely vagy minden intézkedésnek a további, korlátozás alatt álló körzeteken belül történő alkalmazását.
            
         
               (7)
            
            
               Az egyértelműség, valamint a tagállamok, a harmadik országok és az érdekeltek uniós járványügyi helyzettel kapcsolatos naprakész tájékoztatásának érdekében a szóban forgó, korlátozás alatt álló körzetekre vonatkoznia kell az (EU) 2017/247 végrehajtási határozatnak is, valamint e körzeteket fel kell tüntetni az említett határozat mellékletében. A mellékletben szerepelnie kell a magas patogenitású madárinfluenzával kapcsolatos uniós járványügyi helyzet figyelembevételével meghatározott, a védelmi intézkedések alkalmazásának időbeli hatályának a további, korlátozás alatt álló körzetek tekintetében.
            
         
               (8)
            
            
               Az érintett tagállamoknak meg kell tiltaniuk az élő baromfi, naposcsibe és keltetőtojás szállítmányainak az (EU) 2017/247 végrehajtási határozat mellékletében felsorolt további, korlátozás alatt álló körzetekből más tagállamokba történő szállítását, kivéve, ha az érintett tagállamok bizonyos feltételek mellett engedélyezik a szóban forgó szállítmányok szállítását.
            
         
               (9)
            
            
               Az (EU) 2017/696 végrehajtási határozat (6) módosította az (EU) 2017/247 végrehajtási határozatot a naposcsibe-szállítmányoknak a szóban forgó határozat mellékletében szereplő védő- és megfigyelési körzetekből történő szállítására vonatkozó feltételek annak figyelembevételével történő megállapítása érdekében, hogy ezen áruk a magas patogenitású madárinfluenza terjedése szempontjából alacsony kockázatot jelentenek. Hasonló feltételek alkalmazandók a naposcsibéknek az (EU) 2017/247 végrehajtási határozat mellékletében felsorolt további, korlátozás alatt álló körzetekből más tagállamokba történő feladására is.
            
         
               (10)
            
            
               Ezenkívül az érintett tagállamok számára lehetővé kell tenni a keltetőtojásoknak a további, korlátozás alatt álló körzetekből történő szállítását, mivel nem valószínű, hogy ezek átvinnék a magas patogenitású madárinfluenzát más baromfira, különös tekintettel arra, hogy e tojások felületét a más tagállamokba való feladás előtt feltőtlenítik, valamint a feladó és a fogadó baromfikeltető állomásoknak meg kell felelniük a 2009/158/EK tanácsi irányelv (7) II. mellékletében előírt higiéniai szabályoknak.
            
         
               (11)
            
            
               Ezért az (EU) 2017/247 végrehajtási határozatot módosítani kell, hogy az tartalmazza azt is, hogy a feladó tagállamok mely feltételek mellett engedélyezhetik a naposcsibéknek és a keltetőtojásoknak a további, korlátozás alatt álló körzetekből más tagállamokba történő szállítását.
            
         
               (12)
            
            
               Az (EU) 2017/247 végrehajtási határozat mellékletét ezért módosítani kell annak érdekében, hogy kiegészüljön egy új C. résszel, amely felsorolja az érintett tagállam által a 2005/94/EK irányelvnek megfelelően létesített további, korlátozás alatt álló körzeteket, valamint az ezekben a körzetekben alkalmazandó korlátozások időbeli hatályát.
            
         
               (13)
            
            
               Az (EU) 2017/977 bizottsági végrehajtási határozat (8) módosította az (EU) 2017/247 végrehajtási határozatot a szóban forgó határozat alkalmazási időszakának 2017. december 31-ig történő meghosszabbítása érdekében.
            
         
               (14)
            
            
               Az említett betegség Unión belüli szezonális előfordulásának növekvő kockázatára tekintettel a szóban forgó végrehajtási határozat mellékletében felsorolt területeken alkalmazandó intézkedések a betegség Unión belüli további előfordulása esetében az említett határidőt követően is alkalmazhatók lehetnének. Ezért az (EU) 2017/247 végrehajtási határozat alkalmazását indokolt 2018. május 31-ig meghosszabbítani.
            
         
               (15)
            
            
               Az (EU) 2017/247 végrehajtási határozatot ezért ennek megfelelően módosítani kell.
            
         
               (16)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az (EU) 2017/247 végrehajtási határozat a következőképpen módosul:
   
               1.
            
            
               Az 1. cikk második bekezdésének helyébe a következő bekezdések lépnek:
               „Ezenfelül uniós szinten megállapítja a magas patogenitású madárinfluenza kitörését vagy kitöréseit követően az érintett tagállamokban a 2005/94/EK irányelv 16. cikkének (4) bekezdésének megfelelően létesítendő további, korlátozás alatt álló körzeteket, valamint a további, korlátozás alatt álló körzetekben alkalmazandó intézkedések időbeli hatályát.
               E határozat megállapítja az élő baromfi, naposcsibe és keltetőtojás szállítmányainak az érintett tagállamokból történő feladására vonatkozó szabályokat.”
            
         
               2.
            
            
               A 3a. cikk (3) bekezdését el kell hagyni.
            
         
               3.
            
            
               A szöveg a 3a. cikk után a következő 3b., 3c. és 3d. cikkekkel egészül ki:
               „3b. cikk
               Az érintett tagállamok gondoskodnak a következőkről:
               
                           a)
                        
                        
                           a 2005/94/EK irányelv 16. cikke (4) bekezdésének megfelelően az illetékes hatóságaik által kialakított további, korlátozás alatt álló körzetek magukban foglalják legalább az e határozat mellékletének C. részében további, korlátozás alatt álló körzetként felsorolt területeket,
                        
                     
                           b)
                        
                        
                           a további, korlátozás alatt álló körzetekben a 2005/94/EK irányelv 32. cikke alapján alkalmazandó intézkedéseket legalább az e határozat mellékletének további, korlátozás alatt álló körzetként meghatározó C. részében említett időpontokig fenntartják.
                        
                     3c. cikk
               (1)   Az érintett tagállamok megtiltják az élő baromfi, naposcsibe és keltetőtojás szállítmányainak a melléklet C. részében további, korlátozás alatt álló körzetként felsorolt területekről más tagállamokba történő szállítását, kivéve, ha a feladás helye szerinti érintett tagállam illetékes hatósága a következő feltételek teljesülése mellett engedélyezi az alábbi áruk közvetlen szállítását:
               
                           a)
                        
                        
                           naposcsibék, amennyiben megfelelnek a 3a. cikk (1) bekezdésének a) és b) pontjában rögzített feltételeknek,
                        
                     
                           b)
                        
                        
                           keltetőtojások, amennyiben megfelelnek a következő feltételeknek:
                           
                                       i.
                                    
                                    
                                       a melléklet A. és B. részében védő- és megfigyelési körzetként felsorolt területeken kívül található, jóváhagyott létesítményekben tartott baromfiállománytól származnak,
                                    
                                 
                                       ii.
                                    
                                    
                                       a baromfiállományt a jóváhagyott létesítmények minden egyes termelési egységére kiterjedően klinikai vizsgálatnak vetették alá a szállítmány feladását megelőző 72 órán belül, és az kedvező eredményt adott,
                                    
                                 
                                       iii.
                                    
                                    
                                       a keltetőtojásokat, valamint azok csomagolását a feladást megelőzően a hatósági állatorvos utasításainak megfelelően fertőtlenítették.
                                    
                                 
                     (2)   Az (1) bekezdésben említett naposcsibe és keltetőtojás szállítmányainak szállítása indokolatlan késedelem nélkül, a hatósági állatorvos utasításainak megfelelően megtisztított és feltőtlenített járművekben, konténerekben, illetve dobozokban történik.
               3d. cikk
               Az érintett tagállam biztosítja, hogy a más tagállamokba szállítandó, az e határozat 3a. és 3c. cikkében említett naposcsibe és keltetőtojás szállítmányait kísérő, a 2009/158/EK irányelv 20. cikkében előírt és annak IV. mellékletében meghatározott állategészségügyi bizonyítványok tartalmazzák a következő szöveget:
               
                  »A szállítmány megfelel az (EU) 2017/247 bizottsági végrehajtási határozatban megállapított állategészségügyi előírásoknak.«”
               
            
         
               4.
            
            
               A 5. cikkben a „2017. december 31-ig” szöveg helyébe a „2018. május 31-ig” szöveg lép.
            
         
               5.
            
            
               Az (EU) 2017/247 végrehajtási határozat melléklete e határozat mellékletének megfelelően módosul.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2017. október 10-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  A Bizottság (EU) 2017/1593 végrehajtási határozata (2017. szeptember 20.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 243., 2017.9.21., 14. o.).
   
      (4)  A Bizottság (EU) 2017/247 végrehajtási határozata (2017. február 9.) egyes tagállamokban a magas patogenitású madárinfluenza kitörésével kapcsolatos védintézkedésekről (HL L 36., 2017.2.11., 62. o.).
   
      (5)  A Tanács 2005/94/EK irányelve (2005. december 20.) a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről (HL L 10., 2006.1.14., 16. o.).
   
      (6)  A Bizottság (EU) 2017/696 végrehajtási határozata (2017. április 11.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat módosításáról (HL L 101., 2017.4.13., 80. o.).
   
      (7)  A Tanács 2009/158/EK irányelve (2009. november 30.) a baromfi és keltetőtojás Közösségen belüli kereskedelmére és harmadik országból történő behozatalára irányadó állategészségügyi feltételekről (HL L 343., 2009.12.22., 74. o.).
   
      (8)  A Bizottság (EU) 2017/977 végrehajtási határozata (2017. június 8.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat módosításáról (HL L 146., 2017.6.9., 155. o.).
   
      MELLÉKLET
      Az (EU) 2017/247 végrehajtási határozat melléklete a B. rész után a következő C. résszel egészül ki:
      
         „C. RÉSZ
         
            Tagállam:
         
         további, korlátozás álló körzetek az érintett tagállamokban a 3b. cikkben említettek szerint:
         
                     Tagállam: A következőket magában foglaló terület:
                  
                  
                     Az intézkedések alkalmazásának időbeli hatálya a 3b. cikknek megfelelően
                  
               
                      
                  
                  
                     
                        201x.xx.xx.”